
ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 535507/221/14.10.92 
κ.α. Υφυπουργών Εθνικής Οικονομίας και Οικονομι¬ 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 203 (1) 

Ανάθεση στον Αντιπρόεδρο της Κυβέρνησης Τζαννή 
Τζαννετάκη της εποπτείας του Οργανισμού Πολιτιστι¬ 
κής Πρωτεύουσας της Ευρώπης - Θεσσαλονίκη 1997. 

Ο ΠΡΩΘΥΠΟΥΡΓΟΣ 

Έχοντας υπόψη τις διατάξεις των άρθρων: α) 81 παρ. 
1 του Συντάγματος, β) 15 παρ. 1, περιπτ. α' του Ν. 1558/ 
1985 «Κυβέρνηση και Κυβερνητικά Όργανα» και γ) 75 του 
Ν. 2121 /1993 «Πνευματική ιδιοκτησία, συγγενικά δικαιώ¬ 
ματα και πολιτιστικά θέματα» (Ε.τ.Κ. Α' 25), αποφασί¬ 
ζουμε: 

Την ανάθεση στον Αντιπρόεδρο της Κυβέρνησης 
Τζαννή Τζανετάκη της εποπτείας του Οργανισμού Πολιτι¬ 
στικής Πρωτεύουσας της Ευρώπης-θεσσαλονΙκη 1997. 

Η ισχύς της απόφασης αυτής αρχίζει απο τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 1993 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

-φ- 

Αριθ. 13366 (2) 

Συμπλήρωση της 1723/ΔΙΟΑΔ 35/14.1.1993 απόφασης 
του Υφυπουργού Εθνικής Οικονομίας (Β 8). 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1558/1985 «Κυβέρνηση και Κυβερνητικά 
Όργανα» και ειδικότερα των άρθρων 29 και 29Α το οποίο 
προστέθηκε με το άρθρο 27 του Ν. 2081 /1992 και το γε¬ 
γονός ότι, από τις διατάξεις της απόφασης αυτής δεν προ- 
καλείται δαπάνη σε βάρος του κρατικού προϋπολογι¬ 
σμού. 

β. Του Ν. 1588/1986 «Βαθμολογική διάρθρωση των θέ¬ 
σεων του Δημοσίου κλπ.» (Α 37). 

γ. Του Π.Δ. 374/1992 «Διορισμός Υπουργών και Υφυ¬ 
πουργών» (Α 197). 

δ. Του Π.Δ. 394/1991 «Οργανισμός του Υπουργείου 
Εθνικής Οικονομίας» (Α 141). 

ε. Του ΠΔ 405/1991 (Α 145) «Μεταφορά και Συγχώ¬ 
νευση της Γ ενικής Γ ραμματεΐας Εξωτερικού Εμπορίου και 
του Τμήματος Εσωτερικής Αγοράς της Γενικής Διευθύν- 
σεως Εσωτερικού Εμπορίου του Υπουργείου Εμπορίου 
στη Γενική Γραμματεία Διεθνών Οικονομικών Σχέσεων 
(ΔΟΣ) του Υπουργείου Εθνικής Οικονομίας (ΥΠΕΘΟ)». 

2. Την αριθμ. Υ 1935/3.12.1992 κοινή απόφαση του 
Πρωθυπουργού και του Υπουργού Εθνικής Οικονομίας 
«Καθορισμός αρμοδιοτήτων των Υφυπουργών Εθνικής Οι¬ 
κονομίας» (Β 726). 

3. Την αριθ. 1723/ΔΙΟΑΔ 35/14.1.1993 απόφαση του 
Υφυπουργού Εθνικής Οικονομίας «Μεταβίβαση δικαιώμα¬ 
τος υπογραφής κ.λ.π.», αποφασίζουμε: 

Μεταβιβάζουμε στον Γενικό Δ/ντή Εξωτερικού Εμπο¬ 
ρίου: 

α. Την υπογραφή εγκριτικών αποφάσεων για την απο¬ 
στολή εμβασμάτων στο εξωτερικό για την κάλυψη δαπα¬ 
νών για τη συμμετοχή της Ελλάδος σε Διεθνείς Εκθέσεις 
του εξωτερικού και την εν γένει προβολή των ελληνικών 
προϊόντων στο εξωτερικό. 

β. Τον ορισμό υπολόγου διαχειριστή των ανωτέρω εμβα¬ 
σμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 1993 

Ο ΥΦΥΠΟΥΡΓΟΣ 

ΘΕΟΔΩΡΟΣ ΚΑΣΣΙΜΗΣ 
-♦- 

Αριθ. 25744/102 (3) 

Έγκριση τροποποιημένου καταστατικού του Αστικού Οικ. 

Συν/σμού Εφημεριδοπωλών Αθηνών και Υπαλλήλων 

Πρακτορείων Εφημερίδων «Η ΕΝΩΣΙΣ» ΣΥΝ.Π.Ε. 

Η ΔΙΕΥΘΥΝΤΡΙΑ ΔΟΠΚ ΤΟΥ ΥΠΕΧΩΔΕ 
Έχοντας υπόψη: 

1. Την με αρ. οικ. 85204/2589/90 Απόφαση του 
Υπουργού ΠΕ.ΧΩ.Δ.Ε. για «Μεταβίβαση αρμοδιοτήτων 
του Υπουργού ΠΕ.ΧΩ.Δ.Ε. στον Γ εν. Γ ραμματέα, στους 
Γεν. Δ/ντές και στους Προϊσταμένους Δ/νσεων και Τμη¬ 
μάτων του Υ.ΠΕ.ΧΩ.Δ.Ε.» 

2. Το Ν. 1337/83 (ΦΕΚ 33Α/14.3.83) «Επέκταση των 
πολεοδομικών σχεδίων οικιστική ανάπτυξη και σχετικές 
ρυθμίσεις» και ειδικότερα το άρθρο 42. 

3. Το Π.Δ. 93/1987 (ΦΕΚ 52Α/16.4.87) «Αναμόρφωση 
και ενοποίηση της νομοθεσίας για τους Οικοδομικούς Συ¬ 
νεταιρισμούς, τρόπος οργάνωσης, διοίκησης και λειτουρ¬ 
γίας αυτών και πολεοδόμηση εκτάσεων Οικοδομικών Συ¬ 
νεταιρισμών». 

4. Το έγγραφο του Ο.Σ. (αρ. πρωτ. ΥΠΕ.ΧΩ.Δ.Ε. 
31861/25.2.92 & 35725/24.6.92) με το οποίο υποβλή¬ 
θηκε τροποποιημένο το καταστατικό του ΟΙΚΟΔΟΜΙΚΟΥ 
ΣΥΝΕΤΑΙΡΙΣΜΟΥ ΕΦΗΜΕΡΙΔΟΠΩΛΩΝ ΑΘΗΝΩΝ ΚΑΙ 
ΥΠΑΛΛΗΛΩΝ ΠΡΑΚΤΟΡΕΙΩΝ ΕΦΗΜΕΡΙΔΩΝ «Η ΕΝΩ- 
ΣΙΣ» Σ.Π.Ε. συνοδευόμενο από όλα τα προβλεπόμενα από 
τις διατάξεις του Π.Δ. 93/87 στοιχεία. 


5. Την υπ’ αριθμ. 2029/92 απόφαση του Σ.τ.Ε. (Δ' 
ΤΜΗΜΑΤΟΣ). 

6. Τις διατάξεις του άρθρου 29Α του Ν. 1558/1985 
όπως συμπληρώθηκε με το άρθρο 27 του Ν. 2081/92 
(ΦΕΚ 154Α) και το γεγονός ότι από τις κανονιστικές διατά¬ 
ξεις αυτής της απόφασης δεν προκαλείται δαπάνη σε βά¬ 
ρος του κρατικού προϋπολογισμού, αποφασίζουμε: 

Εγκρίνουμε το καταστατικό του Οικοδομικού Συν/σμού 
με την επωνυμία ΑΣΤΙΚΟΣ ΟΙΚΟΔΟΜΙΚΟΣ ΣΥΝΕΤΑΙΡΙ¬ 
ΣΜΟΣ ΕΦΗΜΕΡΙΔΟΠΩΛΩΝ ΑΘΗΝΩΝ ΚΑΙ ΥΠΑΛΛΗΛΩΝ 
ΠΡΑΚΤΟΡΕΙΩΝ ΕΦΗΜΕΡΙΔΩΝ «Η ΕΝΩΣΙΣ» ΣΥΝ.Π.Ε. 
όπως διορθώθηκε απο την Υπηρεσία, ο οποίος έχει: 

Έδρα: την Αθήνα. 

Σκοπό: κύρια κατοικία. 

Αριθμό μελών: 54 

Αριθμό μερίδων 54 

Μέγεθος της αρχικής συν/κής μερίδας 200 δρχ. μέχρι 
του ποσού της συνεταιρικής μερίδας όπως αυτό έχει δια¬ 
μορφωθεί κατά τη στιγμή που γεννάται η αξίωση. 

Αριθμός άρθρων του καταστατικού: 45 

και η έκταση επι της οποίας προτίθεται να εκπληρώσει 
το σκοπό του ο Συνεταιρισμός βρίσκεται στην γεωγραφική 
θέση Ξυλοκέριζα - Γεροσακούλη της Κοινότητας Νέας 
Μάκρης του Νομού Αττικής. 

Με την απόφαση αυτή εγκρίνεται μόνο η προσαρμογή 
του καταστατικού του Συνεταιρισμού στις διατάξεις του 
Π.Δ. 93/87. 

Η καταλληλότητα ή μη για πολεοδόμηση της έκτασης 
αυτής θα προκύψει από τις προτάσεις των Γ ενικών Πολε¬ 
οδομικών Σχεδίων, των Ζωνών Οικιστικού Ελέγχου ή των 
οποιωνδήποτε σχεδίων ρύθμισης χρήσεων γης των ευρύ¬ 
τερων περιοχών, όπως προβλέπεται από την κείμενη πο- 
λεοδομική νομοθεσία, ή από την απόφαση Υπουργού Πε- 
ριβάλοντος Χωροταξίας και Δημ. Έργων περί «Οικιστικής 
καταλληλότητας» όπως αυτή προβλέπεται στο άρθρο 17 
της παρ. 2 του Π.Δ. 93/87. 

Απο τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 1993 
Η Διευθύντρια 
Ε. ΜΑΤΡΑΚΙΔΗ 

-♦- 

Αριθ. 26366/136 (4) 

Έγκριση τροποποιημένου καταστατικού του ΠΑΡΑΘΕΡΙ- 

ΣΤΙΚΟΥ ΟΙΚΟΔΟΜΙΚΟΥ ΣΥΝΕΤΑΙΡΙΣΜΟΥ ΕΡΓΑ¬ 
ΤΟΫΠΑΛΛΗΛΩΝ ΚΑΙ ΕΠΑΓΓΕΛΜΑΤΙΩΝ ΝΙΚΑΙΑΣ Η 

ΑΝΑΓΕΝΝΗΣΙΣ ΣΥΝ.Π.Ε. 

Η ΔΙΕΥΘΥΝΤΡΙΑ ΔΟΠΚ ΤΟΥ ΥΠΕΧΩΔΕ 
Έχοντας υπόψη: 

1. Την με αρ. οικ. 85204/2589/90 Απόφαση του 
Υπουργού ΠΕ.ΧΩ.Δ.Ε. για «Μεταβίβαση αρμοδιοτήτων 
του Υπουργού ΠΕ.ΧΩ.Δ.Ε. στον Γεν. Γραμματέα, στους 
Γεν. Δ/ντές και στους Προϊσταμένους Δ/νσεων και Τμη¬ 
μάτων του Υ.ΠΕ.ΧΩ.Δ.Ε.». 

2. Το Ν. 1337/83 (ΦΕΚ 33Α/14.3.83) «Επέκταση των 
πολεοδομικών σχεδίων οικιστική ανάπτυξη και σχετικές 
ρυθμίσεις» και ειδικότερα το άρθρο 42. 

3. Το Π.Δ. 93/1987 (ΦΕΚ 52Α/16.4.87) «Αναμόρφωση 

και ενοποίηση της νομοθεσίας για τους Οικοδομικούς Συ¬ 
νεταιρισμούς, τρόπος οργάνωσης, διοίκησης και λειτουρ¬ 
γίας αυτών και πολεοδόμηση εκτάσεων Οικοδομικών Συ¬ 
νεταιρισμών». 

4. Τα απο 31.2.91, 24.3.1992 και 18.6.1992 έγγραφα 
του Ο.Σ. (αρ. πρωτ. ΥΠΕ.ΧΩ.Δ.Ε. 76222/1277/91, 
32826/357/92,35558/703/92) με τα οποία υποβλήθηκε 
τροποποιημένο το καταστατικό του ΠΑΡΑΘΕΡΙΣΤΙΚΟΥ 
ΟΙΚΟΔΟΜΙΚΟΥ ΣΥΝΕΤΑΙΡΙΣΜΟΥ ΕΡΓΑΤΟΫΠΑΛΛΗ¬ 
ΛΩΝ ΚΑΙ ΕΠΑΓΓΕΛΜΑΤΩΝ ΝΙΚΑΙΑΣ «Η ΑΝΑΓΕΝΝΗΣΙΣ» 
ΣΥΝ.Π.Ε. συνοδευόμενο από όλα τα προβλεπόμενα από 
τις διατάξεις του Π.Δ. 93/87 στοιχεία. 

5. Την υπ’ αριθμ. 2029/92 απόφαση του Σ.τ.Ε. 

6. Τις διατάξεις του άρθρου 29Α του Ν. 1558/1985 
όπως συμπληρώθηκε με το άρθρο 27 του Ν. 2081/92 
(ΦΕΚ154Α) και το γεγονός ότι από τις κανονιστικές διατά¬ 
ξεις αυτής της απόφασης δεν προκαλείται δαπάνη σε βά¬ 
ρος του κρατικού προϋπολογισμού, αποφασίζουμε: 

Εγκρίνουμε το καταστατικό του Οικοδομικού Συν/σμού 
με την επωνυμία ΠΑΡΑΘΕΡ1ΣΤΙΚΟΣ ΟΙΚΟΔΟΜΙΚΟΣ ΣΥ¬ 
ΝΕΤΑΙΡΙΣΜΟΣ ΕΡΓΑΤΟΫΠΑΛΛΗΛΩΝ ΚΑΙ ΕΠΑΓΓΕΛΜΑ¬ 
ΤΩΝ ΝΙΚΑΙΑΣ «Η ΑΝΑΓΕΝΝΗΣΙΣ» ΣΥΝ.Π.Ε. όπως διορ¬ 
θώθηκε απο την Υπηρεσία, ο οποίος έχει: 

Έδρα: το Δήμο Νίκαιας 

Σκοπό: Την εξασφάλιση παραθεριστικής κατοικίας στα 
μέλη 

Αριθμό μελών: 266 

Αριθμό μερίδων 991 

Μέγεθος της αρχικής συν/κής μερίδας: 200 δρχ. 

Έκταση ευθύνης μέχρι του ποσού της εταιρικής μερί¬ 
δας. 

Αριθμός άρθρων του καταστατικού: 45 

και η έκταση επι της οποίαςπροτίθεται να εκπληρώσει 
το σκοπό του ο Συνεταιρισμός βρίσκεται στην γεωγραφική 
θέση κιάφα του Δήμου Μάνδρας του Νομού Αττικής. 

Με την απόφαση αυτή εγκρίνεται μόνο η προσαρμογή 
του καταστατικού του Συνεταιρισμού στις διατάξεις του 
Π.Δ. 93/87. 

Η καταλληλότητα ή μη για πολεοδόμηση της έκτασης 
αυτής θα κύψει από τις προτάσεις των Γενικών Πολεοδο- 
μικών Σχεδίων, των Ζωνών Οικιστικού Ελέγχου ή των οποι- 
ωνδήποτε σχεδίων ρύθμισης χρήσεων γης των ευρύτερων 
περιοχών, όπως προβλέπεται από την κείμενη πολεοδο- 
μική νομοθεσία, η από την απόφαση Υπουργού Περιβάλο- 
ντος Χωροταξίας και Δημ. Έργων περί «Οικιστικής καταλ¬ 
ληλότητας» όπως αυτή προβλέπεται στο άρθρο 17 της 
παρ. 2 του Π.Δ. 93/87. 

Απο τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 1993 
Η Διευθύντρια ν 
Ε. ΜΑΤΡΑΚΙΔΗ 

- «- 

Αριθ. Τ.Τ. 3294/93 (5) 

Ορισμός μελών Δ/κής Επιτροπής Στρατιωτικών Επιτάξεων 
Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Με την 3294/5.3.1993 απόφαση του Νομάρχη 

που εκδόθηκε σύμφωνα με τις δ/ξεις του Π.Δ. 115/84, 
διορίσθηκαν τακτικά και αναπληρωματικά μέλη της Διοι¬ 
κητικής επιτροπής Στρατιωτικών Επιτάξεων Νομού Βοιω¬ 
τίας για το ενιαύσιο χρονικό διάστημα 1.1.93 έως 
31.12.1993 οι εξής: 

Α' ΤΑΚΤΙΚΑ ΜΕΛΗ: 

1. Ελένη Καλογήρου, Πρωτοδίκης Λιβαδειάς, Πρόεδρος 
της ΔΕΣΕ Βοιωτίας. 

2. Σοφία Πολύζου - θεοχαρίδη, Πρωτοδίκης Λιβα¬ 
δειάς. 

3. Σπυρίδων ΜουρΙκης, Άνχης (Π.Β.) του ΚΕΠΒ. 

4. Δημήτριος Ματάτος, Λ/γος (ΣΛ) του ΣΓ Λιβαδειάς. 

5. Ιωάννης Κοντελές, Δ/ντής ΔΟΥ Λιβαδειάς. 

Β’ ΑΝΑΠΛΗΡΩΜΑΤΙΚΑ ΜΕΛΗ: 

1. Νικόλαος Σαλάτας, Πρωτοδίκης Λιβαδειάς. 

2. Μαρία Τσιριμώκου, Πρωτοδίκης Λιβαδειάς. 

3. Κων/νος Τσατραφύλλης, Ανχης (ΠΒ) του ΚΕΠΒ. 

4. Κωνσταντίνος Νταλάκος τ/χης (ΠΒ) του ΚΕΠΒ. 

5. Βασίλειος Κορδαλής, Αναπληρωτής Δ/ντού ΔΟΥ Λι¬ 
βαδειάς. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Λιβαδειά, 5 Μαρτίου 1993 
Ο Νομάρχης 
ΒΑΣ. ΞΕΝΑΚΗΣ 

-Φ- 

Αριθ. Τ.Τ. 3294/93 (6) 

Κύρωση Αναδασμού αγρ/τος Κοκκινογείων Ν. Δράμας 
έτους 1989. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: ν » ; ' 

1. Τις διατάξεις του Ν. 674/77 άρθρο 15 παρ. 1. 

2. Την αριθ. 3768/11.3.93 εισήγηση της Δ/νσης Γεωρ- 
γίας της Νομαρχίας μας, αποφασίζουμε: 

Κυρούμε το νέο κτηματικό καθεστώς που διαμορφώ¬ 
θηκε με τον αναδασμό το έτος 1989 στην κτηματική πε¬ 
ριοχή του αγρ/τος Κοκκινογείων όπως αυτή απεικονίζεται 
στους συνταχθέντας από την Επιτροπή Αναδασμού κτη- 
ματολογικούς πίνακες και διαγράμματα της περιοχής αυ¬ 
τής. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Δράμα! 12 Μαρτίου 1993 
Ο Νομάρχης 

ΕΥΘΥΜΙΟΣ I. ΜΑΥΡΟΣ 

-♦- 

Αριθ. Τ.Τ. 3294/93 (7) 

Έγκριση της Φ. 1330/1 /93/9.1.93 απόφασης «περί ανα¬ 
προσαρμογής ναύλου επιβατών και οχημάτων στην το¬ 
πική δρομολογιακή γραμμή Καλύμνου-Κω. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 178 παρ. 2 του Ν.Δ. 187/73 
«περί κώδικος Δημοσίου Ναυτικού Δικαίου (ΦΕΚ 261 τ.Α'/ 
3.10.73). 

2. Τις διατάξεις του Π.Δ. 338/83 (ΦΕΚ 119 τ.Α'/8.9.83 
«περί μεταβιβάσεως αρμοδιοτήτων Υπουργού Εμπορικής 
Ναυτιλίας στους Νομάρχες». 

3. Την αριθμ. 1859/8.12.92 απόφαση επιτροπής τιμών 

και εισοδημάτων με την οποία χορηγείται στο ναυλολόγιο 
επιβατών και οχημάτων Ε/Γ Ε/Γ - Ο/Γ και Υ/Γ πλοίων 
κατά 14%. 

4. Την αριθμ. 1330/1 /93/9.1.93 απόφαση του Λ/Χ Κα- 
λύμνου, που μας έστειλε με το αριθμ. Φ. 1330/6/93/ 
20.1.93 έγγραφο του, με την οποία καθορίζεται ο ναύλος 
επιβατών και οχημάτων στη τοπική δρομολογιακή γραμμή 
Καλύμνου-Κω. 

5. Τις διατάξεις του Ν. 3200/55 «περί Διοικητικής Απο¬ 
κέντρωσης». 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε την αριθμ. Φ. 1330/1/93/9.1.93 απόφαση 
του Λ/Χ Καλύμνου, που αφορά την αναπροσαρμογή ναύ¬ 
λου επιβατών και οχημάτων στην τοπική δρομολογιακή 
γραμμή Καλύμνου-Κώ, που εκτελείται από το Ε/Γ - ΟΓ 
«ΝΗΣΟΣ ΚΑΛΥΜΝΟΣ» Νηολ. Καλύμνου 02 και καθορί¬ 
ζουμε αυτόν ως ακολούθως: 

Α) ΝΑΥΛΟΣ ΕΠΙΒΑΤΩΝ 

Ο Ναύλος απλής διαδρομής κατ’ επιβάτη ορίζεται στις 
791 δρχ. 

Β) ΝΑΥΛΟΣ ΟΧΗΜΑΤΟΣ 

I. ΝΑΥΛΟΣ ΕΠΙΒΑΤΗΓΩΝ ΟΧΗΜΑΤΩΝ ' 

Ο Ναύλος των επιβατηγών αυτοκινήτων καθορίζεται 
ανάλογα με την κατηγορία κάθε αυτοκινήτου. Στην κατη¬ 
γορία Α' κατατάσσονται τα επιβατηγό οχήματα μήκους μέ¬ 
χρι 4,25 μέτρα, ενώ στην κατηγορία Β' τα έχοντα μήκος 
μεγαλύτερο των 4,25 μέτρων. 

α) Ο ναύλος των αυτοκινήτων της κατηγορίας Α' ορίζε¬ 
ται στις 3.599 δρχ. 

β) Ο ναύλος των αυτοκινήτων της κατηγορίας Β’ ορίζε¬ 
ται στις 4.575 δρχ.. 

II. ΝΑΥΛΟΣ ΦΟΡΤΗΓΩΝ ΟΧΗΜΑΤΩΝ 

- Ο Ναύλος των φορτηγών αυτοκινήτων καθορίζεται 

ανά τρέχον μέτρο μήκους του οχήματος και ορίζεται στις 
1.342 δρχ. ανά τρέχον μέτρο. ~ ■ 

- Τα Φ/Γ οχήματα ψυγεία καταβάλλουν ναύλο ανά τρέ¬ 
χον μέτρο, τον αντίστοιχο των κοινών φορτηγών αυτοκινή¬ 
των, αυξημένο κατά 20%. 

III. ΝΑΥΛΟΣ ΛΕΩΦΟΡΕΙΩΝ - ΑΥΤΟΚΙΝΟΥΜΕΝΩΝ 
ΤΡΟΧΟΣΠΙΤΩΝ ΚΑΙ ΡΥΜΟΥΛΚΟΥΜΕΝΩΝ ΣΚΑΦΩΝ 

- Τα λεωφορεία, αυτοκινούμενα τροχόσπιτα και ρυ- 
μουλκούμενα σκάφη, μήκους μεγαλύτερο των 5 μέτρων, 
καταβάλλουν ναύλο ανά τρέχον μέτρο, τον αντίστοιχο των 
φορτηγών οχημάτων μειωμένο κατά 20%. 

- Ο ναύλος ανά τρέχον μέτρο των κάτω των 5 μέτρων 
ρυμουλκούμενων οχημάτων όπως μπαγαζιέρες, τροχό¬ 
σπιτα, λέμβοι κ.λ.π. ορίζεται στο 25% του ναύλου επιβα¬ 
τηγού οχήματος Α' κατηγορίας. 

IV. ΝΑΥΛΟΣ ΜΗΧΑΝΗΜΑΤΩΝ 

α) Ο Υπολογισμός του ναύλου γίνεται με βάση τα τρέχο¬ 
ντα μέτρα όπως παρακάτω: α) κατηγορία που το βάρος 
τους ανά τρέχον μέτρο είναι μέχρι ένα (1) τόννο, καταβάλ¬ 
λουν ναύλο, ανά τρέχον μέτρο, τα διπλάσιο του ναύλου 
Φ/Γ οχημάτων. 

β) Κατηγορία που το βάρος τους ανά τρέχον μέτρο είναι 
μέχρι τρείς (3) τόννους, καταβάλλουν ναύλο, ανά τρέχον 
μέτρο το τριπλάσιο του ναύλου των Φ/Γ οχημάτων. 

γ) Κατηγορία που το βάρος τους ανά τρέχον μέτρο είναι 
μεγαλύτερο των τριών (3) τόννων, καταβάλλουν ναύλο, 


ανά τρέχον μέτρο το εξαπλάσιο του ναύλου των Φ/Γ οχη¬ 
μάτων. 

V. ΝΑΥΛΟΣ ΔΙΚΥΚΛΩΝ ΜΟΤΟΣΥΚΛΕΤΩΝ. 

Ο Ναύλος των δικύκλων (μοτοσυκλετών) καθορίζεται 
ανάλογα με την κατηγορία κάθε δικύκλου, όπως παρα¬ 
κάτω: 

α) Μέχρι 25000 ναύλος ίσος με το 15% του ναύλου επι¬ 
βατηγού οχήματος Α' κατηγορίας. 

Β) Από 251 00 και άνω, ναύλος ίσος με το 20% του ναύ¬ 
λου επιβατηγού οχήματος α' κατηγορίας. 

γ) Δίκυκλες μοτοσυκλέτες, με καλάθι στα πλάγια, κατα¬ 
βάλλουν διπλάσιο ναύλο δικυκλου ανάλογης κατηγο¬ 
ρίας. 

2. Στους παραπάνω ναύλους επιβατών ισχύουν οι αντί¬ 
στροφες εκπτώσεις ή δωρεάν μεταφορά, που ισχύουν για 
κύριες και δευτερεύουσες δρομολογιακές γραμμές. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ρόδος, 18 Μαρτίου 1993 

Ο Νομάρχης κ.α.α 
Γ. ΣΩΤΗΡΟΠΟΥΛΟΣ 

-♦- 

Αριθ. 3100 (8) 

Έγκριση της υπ’ αριθμ. 1322/1/93/24.2.93 Απόφασης 
του Κεντρικού Λιμενάρχη Ρόδου «περί αναπροσαρμο¬ 
γής του ναύλου επιβατών στις τοπικές δρομολογιακές 
γραμμές ΡΟΔΟΥ-ΣΥΜΗΣ και ΧΑΛΚΗΣ-ΚΑΜΕΙΡΟΥ 
ΣΚΑΛΑΣ ΡΟΔΟΥ». 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Απο¬ 
κέντρωσης». 

2. Τις διατάξεις του άρθρου 178 παρ. 2 του Ν.Δ. 187/73 
«Περί κώδικος Δημοσίου Ναυτικού Δικαίου» (ΦΕΚ 
261-Α'/3.10.73). 

3. Τις διατάξεις του Π.Δ. 338/83 (ΦΕΚ 119 Τ.Α78.9.83 
«περί μεταβιβάσεως αρμοδιοτήτων Υπουργού Εμπορικής 
Ναυτιλίας στους Νομάρχες». 

4. Τις υπ’ αριθ. 1321.2/1 /92/5 ΦΕΒ 92 και 1321.2/12/ 
92/18. ΔΕΚ 92 Αποφάσεις του Υπουργού Εμπορικής 
Ναυτιλίας με τις οποίες χορηγήθηκε αύξηση στο ναυλολό¬ 
γιο επιβατών και οχημάτων κατά 7% και 14% αντί¬ 
στοιχα. 

5. Την υπ’ αριθ. 1322/1/93/24.2.93 Απόφαση του κε¬ 
ντρικού Λιμενάρχη Ρόδου που υποβλήθηκε με την υπ’ 
αριθ. 1322/2/93/24.2.93 αναφορά του, με την οποία 
αναπροσαρμόζεται ο ναύλος επιβατών στις τοπικές δρο- 
μολογιακές γραμμές ΡΟΔΟΥ-ΣΥΜΗΣ και ΧΑΛΚΗΣ-ΚΑ- 
ΜΕΙΡΟΥ ΣΚΑΛΑΣ ΡΟΔΟΥ. 

6. Το άρθρο 29Α του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154-Α710.9.92). 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο Μόνο 

α) Εγκρίνουμε την πιο κάτω Απόφαση του Κεντρικού Λι¬ 
μενάρχη Ρόδου. 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 
ΚΕΝΤΡΙΚΟ ΛΙΜΕΝΑΡΧΕΙΟ ΡΟΔΟΥ 
ΤΜΗΜΑ ΛΙΜΕΝΙΚΗΣ ΑΣΤΥΝΟΜΙΑΣ 
Αριθ. Πρωτ. 1322/1/93. 

ΑΠΟΦΑΣΗ 

Έχοντας υπόψη: 

α) Τις διατάξεις του άρθρου 187 παρ. 2 του Ν.Δ. 187/73 
«περί Κώδικος Δημοσίου Ναυτικού Δικαίου» (ΦΕΚ 261 - 
Α' /3.10.73). 

β) Τις υπ’ αριθ. 1322.2/1/92/05 ΦΕΒ.92 και 1321.2/ 
12/92/18.ΔΕΚ. 92, Αποφάσεις ΥΕΝ 

γ) Την υπ' αριθ. 1322/1/91/30.1.91 Απόφασή μας 

δ) Το άρθρο 29 Α του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154-Α/10.9.92). 

ε) Το γεγονός ότι από τις διατάξεις της παρούσας Από¬ 
φασης δεν προκαλεΐται δαπάνη σε βάρος του Κρατικού 
προϋπολογισμού, αποφασίζουμε: 

1. Αναπροσαρμόζουμε το ναύλο επιβατών για διαδρομή 
απλής μετάβασης μεταξύ των λιμένων ΡΟΔΟΥ-ΣΥΜΗΣ 
με τα επιβατηγό πλοία «ΣΥΜΗ I» Νηολ. Πειραιώς 6768 και 
«ΣΥΜΗ II» Νηολ. Πειραιώς 9208 και ΧΑΛΚΗΣ ΚΑΜΕΙΡΟΥ 
ΣΚΑΛΑΣ ΡΟΔΟΥ με τα επιβατηγό πλοία «ΑΔΡΟΔΙΤΗ» 
Νηολ. Ρόδου 160 και «ΧΑΛΚΗ» Νηολ. Ρόδου 158 ως κα¬ 
τωτέρω: 

α) ΡΟΔΟ-ΣΥΜΗ σε δραχμές χίλιες είκοσι δύο (1022) 
κατ’ άτομο, 

β) ΧΑΛΚΗ-ΚΑΜΕΙΡΟ ΣΚΑΛΑ ΡΟΔΟΥ σε δραχμές 
Οκτακόσιες εξήντα μία (861) κατ’ άτομο. 

Ο Ναύλος οχημάτων καθορίζεται σύμφωνα με το εκά- 
στοτε ισχύον για τις κύριες γραμμές ναυλολόγιο οχημά¬ 
των, όπως αυτό καθορίζεται από τις Αποφάσεις ΥΕΝ. 

2. Τα ποσοστά εκπτώσεων του ναύλου και η δωρεάν με¬ 
ταφορά επιβατών, καθορίζεται σύμφωνα με τις ισχύουσες 
διατάξεις περί εκπτώσεων και δωρεάν μεταφοράς, κυρίων 
και δευτερευσουσών δρομολογιακών γραμμών. 

3. Κάθε παράβαση της παρούσας τιμωρείται σύμφωνα 
με τις διατάξεις του άρθρου 180 του ΝΔ 187/73 «Περί 
ΚΔΝΔ (ΦΕΚ 261-Α/73). 

4. Η υπό στοιχεία (γ) αναφερόμενη στο σκεπτικό Από¬ 
φασή μας καταργείται. 

Ρόδος, 24 Φεβρουαρίου 1993 

Ο Κεντρικός Λιμενάρχης 
Πλοίαρχος ΛΣ ΦΡΟΥΖΑΚΗΣ I. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 17 Μαρτίου 1993 

Ο Νομάρχης Δωδεκανήσου κ.α.α. 

Ο Διευθυντής Εσωτερικών 
ΓΕΩΡΓΙΟΣ Α. ΣΩΤΗΡΟΠΟΥΛΟΣ 

' —-—+- 

Αριθ. 1905 (9) 

Κατάργηση Νομικού Προσώπου και Σύσταση Νέου στο Ν. 

Εύβοιας. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τις διατάξεις: (α) την παραγρ. 8 -15 του άρθρου 5 του 


Ν. 1894/1990 «Για την Ακαδημία Αθηνών και άλλες εκ¬ 
παιδευτικές διατάξεις» (Α' 110) και (β) του άρθρου 187 
του δημοτικού και Κοινοτικού κώδικα (Π.Δ. 323/1987) (Α' 
146). 

2. Την αριθ. 3347/15.2.91 απόφαση του Νομάρχη Εύ¬ 
βοιας, με την οποία συστήθηκε Ιδιο Νομικό Πρόσωπο της 
Κοινότητας Μαντουδίου με το όνομα «ΣΧΟΛΙΚΗ ΕΠΙ¬ 
ΤΡΟΠΗ ΤΕΧΝΙΚΟΕΠΑΓΓΕΛΜΑΤΙΚΟΥ ΛΥΚΕΙΟΥ ΜΑ- 
ΝΤΟΥΔΙΟΥ». 

3. Την αριθμ. 196/92 απόφαση του Κοινοτικού Συμβου¬ 
λίου Μαντουδίου του Νομού Εύβοιας που αφορά την κα¬ 
τάργηση νομικού προσώπου της Κοινότητας με το όνομα 
«ΣΧΟΛΙΚΗ ΕΠΙΤΡΟΠΗ ΤΕΧΝΙΚΟΕΠΑΓΓΕΛΜΑΤΙΚΟΥ ΛΥ¬ 
ΚΕΙΟΥ ΜΑΝΤΟΥΔΙΟΥ» και τη σύσταση νέου νομικού προ¬ 
σώπου με το όνομα «ΣΧΟΛΙΚΗ ΕΠΙΤΡΟΠΗ ΤΕΧΝΙΚΟΕ- 
ΠΑΓΓΕΛΜΑΤΙΚΟΥ ΚΑΙ ΓΕΝΙΚΟΥ ΛΥΚΕΙΟΥ ΜΑΝΤΟΥ- 
ΔΙΟΥ» λόγω συστέγασης των δύο Σχολείων, αποφασί¬ 
ζουμε: 

1. Καταργούμε το Νομικό πρόσωπο της Κοινότητας Μα¬ 
ντουδίου με το όνομα «ΣΧΟΛΙΚΗ ΕΠΙΤΡΟΠΗ ΤΕΧΝΙΚΟΕ- 
ΠΑΓΓΕΛΜΑΤΙΚΟΥ ΛΥΚΕΙΟΥ ΜΑΝΤΟΥΔΙΟΥ», το οποίο 
είχε συσταθεί με την αριθ. 3347/15.12.91 απόφασή μας, 
και συνιστούμε στην Κοινότητα Μαντουδίου του Νομού 
Εύβοιας ίδιο Νομικό Πρόσωπο με το όνομα «ΣΧΟΛΙΚΗ 
ΕΠΙΤΡΟΠΗ ΤΕΧΝΙΚΟΕΠΑΓΓΕΛΜΑΤΙΚΟΥ ΚΑΙ ΓΕΝΙΚΟΥ 
ΛΥΚΕΙΟΥ ΜΑΝΤΟΥΔΙΟΥ». 

Η συνιστώμενη με την απόφαση αυτή Σχολική Επιτροπή 
διοικείται από 9 μελές διοικητικό συμβούλιο αποτελού- 
μενο από τους: 

α) Τον εκάστοτε Πρόεδρο της Κοινότητας, ως πρόεδρο, 
με αναπληρωτή το νόμιμο αναπληρωτή του. 

β) Δύο Κοινοτικούς Συμβούλους,, ως τακτικά μέλη με 
αναπληρωτές τους αντίστοιχα δύο Κοινοτικούς Συμβού¬ 
λους. 

γ) Τον εκάστοτε Δ/ντή του Γενικού Λυκείου Μαντου- 
δίου ως τακτικό μέλος, με αναπληρωτή το νόμιμο αναπλη¬ 
ρωτή του. 

δ) Τον εκάστοτε Δ/ντή του Τεχνικοεπαγγελματικού Λυ¬ 
κείου Μαντουδίου ως τακτικό μέλος με αναπληρωτή το 
νόμιμο αναπληρωτή του. 

ε) Τον εκάστοτε Πρόεδρο του Συλλόγου Γονέων και Κη¬ 
δεμόνων του Γενικού Λυκείου Μαντουδίου, ως τακτικό 
μέλος, με αναπληρωτή το νόμιμο αναπληρωτή του. 

στ) Τον εκάστοτε Προέδρο του Συλλόγου Γονέων και 
Κηδεμόνων του Τεχνικοεπαγγελματικού Λυκείου Μα¬ 
ντουδίου, ως τακτικό μέλος με αναπληρωτή το νόμιμο 
αναπληρωτή του. 

ζ) Τον εκάστοτε Πρόεδρο του 1 δμελούς μαθητικού 
Συμβουλίου του Γεν. Λυκείου Μαντουδίου, με αναπλη¬ 
ρωτή του το νόμιμο αναπληρωτή του. 

η) Τον εκάστοτε Πρόεδρο του 1 δμελούς μαθητικού 
Συμβουλίου του Τεχνικοεπαγγελματικού Λυκείου Μα¬ 
ντουδίου, ως τακτικό μέλος, με αναπληρωτή το νόμιμο 
αναπληρωτή του. 

2. Η θητεία του πρώτου Διοικητικού Συμβουλίου της συ- 
νιστώμενης με την απόφαση αυτή Σχολικής Επιτροπής λή¬ 
γει με την λήξη της θητείας της Κοινοτικής περιόδου 1991 
- 1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση της κοινότητας. 

γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) πρόσοδοι από την περιουσία του. 

6. Περιουσία: (αναγράφεται η περιουσία που τυχόν δια¬ 
τίθεται) 

7. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

Με την παρούσα απόφασή μας προβλέπεται δαπάνη για 
την κάλυψη των αναγκών της εν λόγω Σχολικής Επιτροπής 
2.500.000 δρχ. για το τρέχον έτος, καθώς και για τα επό¬ 
μενα έτη το ίδιο ποσόν και η σχετική πίστωση έχει γραφτεί 
στον προϋπ/σμό της Κοινότητας οικον. έτους 1993 στον 
Κ.Α. 051.9. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 8 Μαρτίου 1993 

Με εντολή Νομάρχη 
Ο Δ/ντής 
Δ. ΚΟΚΚΑΛΑΣ 

-*- 

Αριθ. 2078 (10) 

Κατάργηση Νομικού Προσώπου και Σύσταση Νέου στο Ν. 

Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις: (α) την παραγρ. 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκ¬ 
παιδευτικές διατάξεις» (Α' 110) και β) του άρθρου 187 του 
δημοτικού και Κοινοτικού κώδικα (Π.Δ. 323/1987) (Α’ 
146). 

2. Την αριθ. 3373/15.2.1991 απόφαση του Νομάρχη 
Εύβοιας, με την οποία συστήθηκε ίδιο νομικό πρόσωπο 
της Κοινότητας Μαντουδίου με το όνομα «ΣΧΟΛΙΚΗ ΕΠΙ¬ 


ΤΡΟΠΗ ΓΥΜΝΑΣΙΟΥ ΚΑΙ ΛΥΚΕΙΟΥ ΜΑΝΤΟΥΔΙΟΥ». 

3. Την αριθ. 197/92 απόφαση του Κοινοτικού Συμβου¬ 
λίου Μαντουδίου του Νομού Εύβοιας, που αφορά την κα¬ 
τάργηση νομικού προσώπου της Κοινότητας με το όνομα 
«ΣΧΟΛΙΚΗ ΕΠΙΤΡΟΠΗ ΓΥΜΝΑΣΙΟΥ ΚΑΙ ΛΥΚΕΙΟΥ ΜΑ- 
ΝΤΟΥΔΙΟΥ» και τη σύσταση νέου νομικού προσώπου με 
το όνομα «ΣΧΟΛΙΚΗ ΕΠΙΤΡΟΠΗ ΓΥΜΝΑΣΙΟΥ ΜΑΝΤΟΥ- 
ΔΙΟΥ» λόγω μεταφοράς του Λυκείου σε άλλο κτίριο, απο¬ 
φασίζουμε: 

1. Καταργούμε το Νομικό Πρόσωπο της Κοινότητας 
Μαντουδίου με το όνομα «ΣΧΟΛΙΚΗ ΕΠΙΤΡΟΠΗ ΓΥΜΝΑ¬ 
ΣΙΟΥ ΚΑΙ ΛΥΚΕΙΟΥ ΜΑΝΤΟΥΔΙΟΥ», το οποίο είχε συστα- 
θεί με την αριθ. 3373/15.2.1991 απόφασή μας και συνι- 
στούμε στην Κοινότητα Μαντουδίου του Νομού Εύβοιας 
ίδιο Νομικό Πρόσωπο με το όνομα «ΣΧΟΛΙΚΗ ΕΠΙΤΡΟΠΗ 
ΓΥΜΝΑΣΙΟΥ ΚΑΙ ΜΑΝΤΟΥΔΙΟΥ». 

Η συνιστώμενη με την απόφαση αυτή Σχολική Επιτροπή 
διοικείται από 7μελές Διοικητικό Συμβούλιο αποτελού- 
μενο από τους: 

α) Τον εκάστοτε Πρόεδρο της Κοινότητας, ως πρόεδρο, 
με αναπληρωτή του το νόμιμο αναπληρωτή του. 

β) Τρεις Κοινοτικούς Συμβούλους, ως τακτικά μέλη, με 
αναπληρωτές τους αντίστοιχα τρεις Κοινοτικούς Συμβού¬ 
λους. 

γ) Τον εκάστοτε Δ/ντή του Γυμνασίου Μαντουδίου ως 
τακτικό μέλος, με αναπληρωτή το νόμιμο αναπληρωτή 
του. 

δ) Τον εκάστοτε Πρόεδρο του Συλλόγου Γονέων και Κη¬ 
δεμόνων του Γυμνασίου, ως τακτικό μέλος με αναπλη¬ 
ρωτή το νόμιμο αναπληρωτή του. 

ε) Τον εκάστοτε Πρόεδρο του Ιδμελούς Μαθητικού 
Συμβουλίου, ως τακτικό μέλος, με αναπληρωτή το νόμιμο 
αναπληρωτή του. 

2. Η θητεία του πρώτου Διοικητικού Συμβουλίου της συ- 
νιστώμενης με την απόφαση αυτή Σχολικής Επιτροπής λή¬ 
γει με τη λήξη της θητείας της Κοινοτικής περιόδου 1991 
- 1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της'κοινότητας. 
γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

6. Περιουσία: (αναγράφεται η περιουσία που τυχόν δια¬ 
τίθεται) 

7. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

Με την παρούσα απόφασή μας προβλέπεται δαπάνη για 
την κάλυψη των αναγκών της εν λόγω Σχολικής Επιτροπής 
1.400.000 δρχ. για το τρέχον έτος καθώς και για τα επό¬ 
μενα έτη το ίδιο ποσόν και η σχετική πίστωση έχει γραφτεί 
στον προϋπολογισμό της Κοινότητας οικον. έτους 1993 
στον Κ.Α. 211.9/γ'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 8 Μαρτίου 1993 

Ο Αναπληρωτής Νομάρχης 
ΔΗΜ. ΚΟΚΚΑΛΑΣ 

-♦- . 

Αριθ. 3872 (11) 

Σύσταση Σχολικής Επιτροπής Δημοτικού Σχολείου Ν. 
Λαμψάκου της Κοινότητας Ν. Λαμψάκου του Νομού 
Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις: (α) την παραγρ. 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκ¬ 
παιδευτικές διατάξεις» (Α' 110) και (β) του άρθρου 187 
του δημοτικού και Κοινοτικού κώδικα (Π.Δ. 323/1987) (Α' 
146). 

2. Την αριθ. 76/1992 απόφαση του Κοινοτικού Συμβου¬ 
λίου Ν. Λαμψάκου του Νομού Εύβοιας για σύσταση σχολι¬ 
κής επιτροπής, αποφασίζουμε: 

1. Συνιστούμε στην Κοινότητα Ν. Λαμψάκου του Νομού 
Εύβοιας ίδιο νομικά πρόσωπο με την επωνυμία «Σχολική 
Επιτροπή Δημοτικού Σχολείου Ν. Λαμψάκου». 

Η συνιστώμενη με την απόφαση αυτή σχολική επιτροπή 
διοικείται από δμελές διοικητικό συμβούλιο. 

α) Τον Πρόεδρο της Κοινότητας, ως πρόεδρο, με ανα¬ 
πληρωτή του τον Αντιπρόεδρο της Κοινότητας, 
β) Δύο (2) Κοινοτικούς Συμβούλους, 
γ) Τον εκάστοτε διευθυντή. 

δ) Τον εκπρόσωπο γονέων από τον σύλλογο γονέων και 
κηδεμόνων των μαθητών. 

2. Η θητεία του πρώτου Διοικητικού Συμβουλίου της συ- 
νιστώμενης με την απόφαση αυτή Σχολικής Επιτροπής λή¬ 
γει με τη λήξη της θητείας της Κοινοτικής περιόδου 1991 
- 1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 

κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση της κοινότητας. 

γ) Κάθε είδους εισφορές, δωρεές", κληρονομιές και 
κληροδοσίες. 

6. Περιουσία: (αναγράφεται η περιουσία που τυχόν δια¬ 
τίθεται) 

7. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

Με την παρούσα απόφασή μας προβλέπεται δαπάνη για 
την κάλυψη των αναγκών της εν λόγω Επιτροπής 400.000 
δρχ. για το τρέχον έτος και τα επόμενα έτη θα υπάρξει αύ¬ 
ξηση της δαπάνης 20% κατά έτος. 

Στον προϋπολογισμό της Κοινότητας έτους 1993 και 
στον Κ.Α. 212 «προαιρετικές εισφορές στα σχολικά τα¬ 
μεία» έχει εγγραφεί πίστωση 800.000 δρχ. για την κάλυψη 
λειτουργικών αναγκών των σχολικών επιτροπών σχολείων, 
που εδρεύουν στην Κοινότητα Ν. Λαμψάκου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 18 Μαρτίου 1993 

Ο Αναπληρωτής Νομάρχης 
Δ. ΚΟΚΚΑΛΑΣ 

- ♦ 

Αριθ. 4474 (12) 

Σύσταση Σχολικής Επιτροπής Γυμνασίου Ν. Λαμψάκου 
της Κοινότητας Ν. Λαμψάκου του Νομού Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις: (α) την παραγρ. 8 -15 του άρθρου 5 του 
Ν. 1894/1990 «Για την Ακαδημία Αθηνών και άλλες εκ¬ 
παιδευτικές διατάξεις» (Α' 110) και (β) του άρθρου 187 
του δημοτικού και Κοινοτικού κώδικα (Π.Δ. 323/1987) (Α' 
146). 

2. Την αριθ. 77/1992 απόφαση του Κοινοτικού Συμβου¬ 
λίου Ν. Λαμψάκου του Νομού Εύβοιας για σύσταση σχολι¬ 
κής επιτροπής, αποφασίζουμε: 

1. Συνιστούμε στην Κοινότητα Ν. Λαμψάκου του Νομού 
Εύβοιας ίδιο νομικό πρόσωπο με την επωνυμία «Σχολική 
Επιτροπή Γυμνασίου Ν. Λαμψάκου». 

Η συνιστώμενη με την απόφαση αυτή σχολική επιτροπή 
διοικείται από δμελές διοικητικό συμβούλιο. 

α) Τον Πρόεδρο της Κοινότητας, ως πρόεδρο, με ανα¬ 
πληρωτή του τον Αντιπρόεδρο της Κοινότητας. 

β) Ένα Κοινοτικό Σύμβουλο. 

γ) Τον εκάστοτε διευθυντή. 

δ) Τον εκπρόσωπο γονέων από τον σύλλογό γονέων των 
μαθητών. 

ε) Τον εκπρόσωπο των μαθητικών κοινοτήτων του Γυ¬ 
μνασίου. 

6. Περιουσία: (αναγράφεται η περιουσία που τυχόν δια¬ 
τίθεται) 

7. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

Με την παρούσα απόφασή μας προβλέπεται δαπάνη για 
την κάλυψη των αναγκών της εν λόγω Σχολικής Επιτροπής 
400.000 δρχ. για το τρέχον έτος και τα επόμενα έτη θα 
υπάρξει αύξηση της δαπάνης 20% κατά έτος. 

Στον προϋπολογισμό της Κοινότητας έτους 1993 και 
στον Κ.Α. 212.1 «προαιρετικές εισφορές στα σχολικά τα¬ 


μεία» έχει έγγραφέ! πίστωση 800.000 δρχ. για την κάλυψη 
λειτουργικών αναγκών των σχολικών επιτροπών σχολείων, 
που εδρεύουν στην Κοινότητα Ν. Λαμψάκου. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Χαλκίδα, 18 Μαρτίου 1993 

Ο Αναπληρωτής Νομάρχης 
Δ. ΚΟΚΚΑΛΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Διορθώνεται η 535507/221/14.10.92 κοινή απόφαση 
των Υφυπουργών Εθνικής Οικονομίας και Οικονομικών 
που δημοσιεύθηκε στο ΦΕΚ 644/Β/3.11.92 και αφο¬ 
ρούσε στην ανάθεση της Διοίκησης και ΔιαχειρΙσεως στον 
ΕΟΤ Τουριστικού Δημοσίου Κτήματος στα Γουβιά Κερκύ- 
ρας, στον τέταρτο στίχο από.το τέλος από το λανθασμένο 
«ΦΕΚ 133/Δ/5.8.92» στο ορθό «ΦΕΚ 133/Α/5.8.92». 

(Από το Υπ. Εθν. ΟικονουΙαο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



